**Kap 2: Koloniseren**

**Duogáš dieđut**

1600- ja 1700-logus lassánii olmmošlohku ja gávppašeapmi garrasit. Ođđa gávdnosat ja gávppašeapmi dagai ahte Eurohpá lei vuosttamužžan máŋgga dáfus servodat ovdáneamis. Gávppašeapmi jorragođii kapitalisttalaš gávppašanvuohkái ja jurddašeapmái. Buoret vearjjut dahke ahte Eurohpálaččain lei ovdamunni eará álbmogiid ektui.

Eurohpá riikkat (Englánda, Vuolleeatnamat, Portugal ja Spánia) ledje fámoleamos koloniijahearrát. Sii vuollástedje ollu guovlluid máilmmis. Sii vižže riikkain gálvvuid ja riggodagaid, ja olbmot sin riikkas fárrejedje ođđa eatnamiidda, go olmmošlohku lassánii ruovtturiikkas. Gálvvut maid lei dábálaš viežžat koloniijariikkain: Elfenčalámiid, golli, šlávaid, šattuid, gáfe, teaja, duhpáha, máistagiid.

Maiddái jurdda das ahte olles máilmmi galggai čuovvut rittalašvuođa, lei sivvan dasa ahte sii vulge máilbmái sihke fatnasiiguin ja eará fievrruiguin (eatnamiid rasttildedje). Ruossamátkkit ledje dábálačča miehtá gaskaáiggi, ja mielddisbuvtti ahte olbmot johte ja fárrejedje amas guovlluide. Gierdameahttunvuohta eará oskkuid ja ideologaid ektui, dagai ahte ollu olbmot vulge ja guđđe ruovtturiikka, ja ásaiduvve koloniijariikkaide. Koloniijahearráid dábit, stivrenvuogit ja giella šattai koloniijariikkaid stivrenvuohki, giella ja dábit.

Sihke Amerihkás, Afrihkás ja Sámis ledje álbmogat ja servodagat ovdal go koloniijahearrát bohte ja “válde” sin guovlluid.

Jos mii coggat sin áigge “čalbmeglásaid” badjelii, de sáhttit oaidnit ahte dan áigge jurdda lei nu ahte amas álbmogat ja servodagat eai lohkkon álbmogin ja servodahkan. Eurohpálaččat ja vilges olbmot smihtte iežaset birra dego bajiduvvon álbmogin. Sii ledje bajábealde buohkaid ja sii dulkojedje risttalašvuođa maid nu ahte sii ožžot lobi vuollástit earáid. Sin mielas amas álbmogat eai lean olbmot. Erenoamážit Afrihká álbmogat ja Amerihká eamiálbmogat leat šaddan gillát sihke vealaheami, rievideami ja dávddaid maid vilges olbmot bukte. Ain otne lea máŋgga sajiin nu ahte vilges olbmot eaiggádit stuorra oasi eatnamiin ja opmodagain. Ollu guovlluide leat báhcán ávdin eatnamat main ii leat ruđalaš árvu. Ollu koloniijariikkat leat gillán dán lágan goarideami.

**Guovddáš doahpagat dán kapihttalis:**

Koloniseren, kolonista, koloniijahearrá, soahti, siseana, riddu, rádji, luondduriggodagat, gillát, mearraalbmát, gávpeolbmát, miššoneara, risttalašvuohta, fárret, ođđaássi, borjjastit, ásaiduvvat, oamastit, soahpamuš, ruovtturiika, báhtareaddji, siskkáldassoahti (siskkobealriikasoahti),

**ML06S oahppoulbmilat**

*Oahpahusa mihttomearri lea ahte oahppi galgá máhttit...*

* ovdandivvut Sámi ja Norgga servodatovdáneami váldoiešvuođaid 800-900 loguid rájes 1700-loguid loahpa rádjái, ja dárkileappot selvehit koloniserema Sámis, namalassii ránnáálbmogiid fásta ásaiduvvama Sápmái
* selvehit našuvnnalaš unnitloguid mat leat Norggas, ja muitalit dáid unnitloguid historjjá ja eallineavttuid váldoosiid

**Mo sáhttá álggahit dán kapihttala?**

Speallu: ásahehket guokte joavkku (riikka). Din riikkas válljejehket gonagasa, dahje jođiheaddji. Dasto ráhkadehpet giela/mearridehpet lágaid ja njuolggadusaid mat din riikkas galget doaibmat. Go dan lehpet dahkan ja buohkat dovdet njuolggadusaid ja lágaid de geassibehtet guđe riika galgá leat koloniijahearrá. Koloniijahearrá galgá de nuppi riikka koloniseret. Son ferte ođđa álbmogii oahpahit ođđa giela, lágaid, njuolggadusaid ja kultuvrra.

Čađahehket dárkilit s 34 ja 35. Háleštehket dan birra mii koloniseren lea. Mo koloniijahearráid gielat ja dábit leat báidnán koloniijariikkaid álbmogiid giela, kultuvrra ja eallinvugiid.

**Ávdnasat** **mat leat vuohkásat ceahkkelanjas kapihttala čađadettiin:**

Čállingirjjit, filbmenapparáhta, dihtor, neahtta ja filbmaredigeren prográmma, atlasat, diehtogirjjit máilmmi riikkaid birra (heivehuvvon mánáide)

**Girjjit ohppiide:**

Haugaard, E. Christian: Bak krigens kjerre. Norsk Barneblad 1973. (Jahki lea 1611, ja soahti Dánmárku-Norgga ja Ruoŧa gaskkas. )

**Vástádusat**

**Kommentárat bargobihtáide s. 35**

1. Dás čuožžu boastut. Rivttes kárta maid oahppit galget geahččat, lea s 34. Listu šaddá ná: Irlánda, Davvi-Irlánda, Scotlánda, Guyana, Sierra Leone, Oassi Ghanas, Oassi Nigerias, Sri Lanka, Oasit India rittus (Mumbai, Kalkata, Bangalore), Davvi-Amerihká nuorta-riddu. Guovllut Hudson luovtta birra, Canadas. Guovllut ja sullot Davvi-Nuorta Canadas, Belize Gaska-Amerihkás, ollu Karibiasullot nugo: Jamaica, Cayman Islands, Barbados, Virgin Islands, Anquilla,
2. “Buhtes” kárta gávdno dáid neahttasiidduin.
3. Doppe lea spánskkagiella riikkagiella danne go Spánia koloniseregođii dáid riikkaid 1500-logu rájes.

**Vástádusat gažaldagaide s. 63**

1. Koloniseren dáhpáhuvvá go gonagasa dahje riika “váldá” nuppi riikka dahje guovllu alccesii ja gohčoda dan iežas guovlun.
2. Friddja osku, ráfi, buorre sadji ja eatnamat buohkaide, sáhtte álggahit eanadoalu,
3. Dánmárku-Norga, Ruoŧŧa-Suopma ja Ruošša.
4. Risttalašvuođa ja mišunerema bokte, ja sisafárrema bokte
5. Eai dárbbašan vearu máksit gonagassii, eai ge dárbbašan soahtái mannat.
6. Miššonárat
7. Dánmárku-Norgga gonagas Christian 4. ii liikon ahte Ruoŧa gonagas jođii Norgga mearrarittus ja gáibidii vearu sámiin geat doppe ásse. Son dáhtui okto stivret ja vearu gáibidit doppe. Nu soai suhtadeigga ja šattai soahti.
8. New York ja Boston.
9. Sii huksejedje visttiid ja ohppe eamiálbmogiin mo fievrridit eanadoalu ja lonuhalle dain gálvvuid.
10. Danne go eamiálbmogiid bivdosajit ja gilvvaeatnamat gáržžiduvvojedje, ja danne go ođđaássit dávjá rihkku soahpamušaid maid ledje dahkan eamiálbmogiiguin.
11. Asias
12. Iran, Turkmenistan, Usbekistan, Tadsjikistan, Pakistan ja Kiinná.

**Kommentárat bargobihtáide s.64 ja 65**

1. Rollaevttohusat: Miššunárat, noaidi, siiddaássit, gonagas

Ávdnasat: Biibbal, sálbmagirji, dohkká (maid gásttaša girkus), goavddis, heivvolaš gárvvut,. S 43-45 lea erenoamáš vuogas lohkat lagabui ovdal go ráhkada mánusa.

1. Jurddakárttas váilu vel: Sisafárren ja vearuheapmi/gávppašeapmi
2. Gažaldagat sáhttet omd ná: Namut 5 stuorra jávrri USA:s! Mii stáhtaid lea davábealde Florida? Ávžžut ohppiid hárjánit geavahit nuorta, oarje, lulli, davvi. Várri, várreráidu, jávri, johka, gávpot, rádjá, gilli, stáhta.
3. Eaŋgalasgiella. Danne go Stuorra Britannia lei hui stuorra koloniijahearrá, guhkká doppe.

5.

6. s. 51-53

7.

8. Stuorra oassi Davvi- Amerihká eamiálbmogiid historjjás lea čállon daid olbmuin geat bohte dohko. Sii muitaledje mo sii vásihedje eamiálbmogiid, ja mo dat SIN mielas ledje. Dávjá namuhuvvojit dego villa spiret ja olmmošmeahttumat mat eai ádde ja dieđe maidege albma eallimis ja risttalašvuođas. Sin eallinvuogit ja dábit eai lohkon maninge. Dákkár muitalusat dieđusge eai atte rivttes gova daid álbmogiid birra geaid birra muitaluvvo, go sii eai beasa ieža muitalit iežaset eallimis. Lea dehálaš oaččuhit ohppiid áddet ahte dál galget eamiálbmogiid “čalmmiin” geahččat ja geahččalit gávnnahit mo sii vásihedje ođđaássiid mat bahkkegohte sin guovlluide.